10वीं के नतीजे सोमवार को होंगे जारी, यहां क्लिक करके देखें अपना रिजल्ट | nation News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी
Updated: May 15, 2016, 8:20 PM IST
मध्य प्रदेश माध्यमिक शिक्षा मंडल कक्षा 10वीं का रिजल्ट 16 मई शाम चार बजे को घोषित होगा. रिजल्ट को लेकर माध्यमिक शिक्षा मंडल ने अपनी तैयारियां पूरी कर ली हैं.
Last Updated: May 15, 2016, 8:20 PM IST
परीक्षा परिणाम जानने के लिए यहां क्लिक करें
शिक्षा मंडल की तरफ से जारी आधिकारिक बयान में बताया गया है कि, बोर्ड मुख्यालय में सोमवार शाम को चार बजे स्कूल शिक्षा मंत्री पारस जैन और स्कूल शिक्षा राज्यमंत्री दीपक जोशी रिज्लट घोषित करेंगे. इस अवसर पर मेरिट में आने वाले छात्र-छात्राओं का सम्मान किया जाएगा.
गौरतलब है कि इस बार कक्षा 10वीं में प्रदेश भर से 12 लाख 28 हजार 703 परीक्षार्थी शामिल हुए थे, जिनके नतीजों पर सभी की निगाहें टिकी हुईं हैं. विदित हो कि पिछले वर्ष 2015 में 10वीं कक्षा का रिजलट 47.04 फीसदी रहा था.
वहीं, माध्यमिक शिक्षा मंडल ने इससे पहले गुरुवार यानी 12 मई को एमपी बोर्ड ने 12वीं कक्षा का रिजल्ट घोषित किया था. जिसमें राज्य के 69.33 प्रतिशत परीक्षार्थी पास हुए. इस बार भी 12वीं बोर्ड में छात्राओं ने ही बाजी मारी.
हालांकि, 11 मई तारीख को बीजेपी अध्यक्ष अमित शाह के उज्जैन आने के कारण स्टूडेंट्स को अपने रिजल्ट के लिए एक दिन और इंतजार करना पड़ा था. जिसके बाद परिणामों की घोषणा 12 मई को की गई थी.
First published: May 15, 2016, 7:12 PM IST